CELEX: 22016D0514
Language: lt
Date: 1424822400000
Title: 2015 m. vasario 25 d. EEE jungtinio komiteto sprendimas Nr. 26/2015, kuriuo iš dalies keičiamas EEE susitarimo VI priedas (Socialinė apsauga) [2016/514]

7.4.2016   
               
               
                  LT
               
               
                  Europos Sąjungos oficialusis leidinys
               
               
                  L 93/40
               
            EEE JUNGTINIO KOMITETO SPRENDIMAS
      Nr. 26/2015
      2015 m. vasario 25 d.
      kuriuo iš dalies keičiamas EEE susitarimo VI priedas (Socialinė apsauga) [2016/514]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2014 m. kovo 13 d. Sprendimas Nr. E4 dėl pereinamojo laikotarpio, apibrėžto Europos Parlamento ir Tarybos reglamento (EB) Nr. 987/2009 95 straipsnyje (1);
               
            
                  (2)
               
               
                  Sprendimu Nr. E4 pakeičiamas į EEE susitarimą įtrauktas Sprendimas Nr. E3 (2), todėl jis turi būti išbrauktas iš EEE susitarimo;
               
            
                  (3)
               
               
                  todėl EEE susitarimo IV priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo VI priedo 4.3 punkto (Sprendimas Nr. E3) tekstas pakeičiamas šiuo tekstu:
      
         „32014 D 0520(03): 2014 m. kovo 13 d. Sprendimas Nr. E4 dėl pereinamojo laikotarpio, apibrėžto Europos Parlamento ir Tarybos reglamento (EB) Nr. 987/2009 95 straipsnyje (OL C 152, 2014 5 20, p. 21).“
      
      2 straipsnis
      
         Europos Sąjungos oficialiojo leidinio EEE priede skelbtinas Sprendimo Nr. E4 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. vasario 26 d., jei buvo pateikti visi pranešimai pagal EEE susitarimo 103 straipsnio 1 dalį (*).
      4 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.
      
         Priimta Briuselyje 2015 m. vasario 25 d.
         
            
               EEE jungtinio komiteto vardu
            
            
               Pirmininkas
            
            Gianluca GRIPPA
         
      
      
         (1)  OL C 152, 2014 5 20, p. 21.
      
         (2)  OL C 12, 2012 1 14, p. 6.
      
         (*)  Konstitucinių reikalavimų nenurodyta.